Ehdotus neuvoston asetus eräiden laajasti vaeltavien kalakantojen teknisistä säilyttämistoimenpiteistä annetun asetuksen (EY) N:o 973/2001 muuttamisesta /* KOM/2002/0420 lopull. - CNS 2002/0189 */



Virallinen lehti nro 291 E , 26/11/2002 s. 0210 - 0211



Ehdotus NEUVOSTON ASETUS eräiden laajasti vaeltavien kalakantojen teknisistä säilyttämistoimenpiteistä annetun asetuksen (EY) N:o 973/2001 muuttamisesta (komission esittämä) PERUSTELUT Euroopan yhteisö osallistuu alueellisten kalastusjärjestöjen toimintaan, jolla määritellään alueellisen yhteistyön puitteet kalavarojen säilyttämisen ja hoidon alalla. Yhteisö on 14 päivästä marraskuuta 1997 ollut sopimuspuolena kansainvälisessä Atlantin tonnikalojen suojelun yleissopimuksessa, jäljempänä 'ICCAT-yleissopimus'. Kansainvälisen Atlantin tonnikalojen suojelukomission (ICCAT) vahvistamat tekniset toimenpiteet on saatettu osaksi yhteisön lainsäädäntöä eräiden laajasti valtavien kalakantojen teknisistä säilyttämistoimenpiteistä 14 päivänä toukokuuta 2001 annetussa neuvoston asetuksessa (EY) N:o 973/2001. ICCAT hyväksyi seitsemännessätoista sääntömääräisessä kokouksessaan tiettyjä Atlantin ja Välimeren laajasti vaeltavia kalakantoja koskevia uusia teknisiä toimenpiteitä. Tämän ehdotuksen tarkoituksena on saattaa kyseiset suositukset osaksi yhteisön oikeutta asetuksen (EY) N:o 973/2001 välityksellä. Komissio ehdottaa, että neuvosto hyväksyy tämän ehdotuksen. 2002/0189 (CNS) Ehdotus NEUVOSTON ASETUS eräiden laajasti vaeltavien kalakantojen teknisistä säilyttämistoimenpiteistä annetun asetuksen (EY) N:o 973/2001 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C sekä katsoo seuraavaa: (1) Kansainvälinen Atlantin tonnikalojen suojelukomissio, jäljempänä 'ICCAT', on antanut eräitä teknisiä toimenpiteitä koskevia suosituksia, jotka on saatettu osaksi yhteisön oikeutta asetuksessa (EY) N:o 973/2001 [3]. [3] EYVL L 137, 19.5.2001, s. 1. (2) ICCAT suositteli vuonna 2001 seitsemännessätoista sääntömääräisessä kokouksessaan eräitä uusia teknisiä toimenpiteitä, jotka koskevat tiettyjä Atlantin ja Välimeren laajasti vaeltavia kalakantoja. Koska nämä suositukset ovat yhteisöä sitovia, ne on pantava täytäntöön. (3) Tämän vuoksi asetus (EY) N:o 973/2001 olisi muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 973/2001 seuraavasti: 1) Poistetaan 3 artiklan 4 kohdasta ilmaisu "31 päivään joulukuuta 2002 saakka". 2) Poistetaan 9 artiklan 5 ja 6 kohta. 3) Korvataan 10 artiklan 5 kohta seuraavasti: "Kunkin jäsenvaltion on toimitettava komissiolle ennen kunkin vuoden 15 päivää toukokuuta luettelo lippunsa alla purjehtivista aluksista, jotka osallistuvat Pohjois-Atlantin valkotonnikalan kalastukseen. Komissio toimittaa nämä tiedot ICCAT:n sihteeristöön ennen kunkin vuoden 30 päivää toukokuuta." 4) Lisätään 10 a artikla seuraavasti: "10 a artikla 1. Kunkin jäsenvaltion on toimitettava komissiolle ennen kunkin vuoden 15 päivää toukokuuta atk-pohjainen luettelo lippunsa alla purjehtivista ja alueellaan rekisteröidyistä, kokonaispituudeltaan yli 24 metrin aluksista, joilla on kuluvalle vuodelle myönnetty tonnikaloihin tai niitä lähellä oleviin lajeihin liittyvä kalastuslisenssi yleissopimuksen alueella. Komissio toimittaa nämä tiedot ICCAT:n sihteeristöön ennen kunkin vuoden 31 päivää elokuuta. 2. Edellä 1 kohdassa tarkoitetun luettelon on sisällettävä seuraavat tiedot: a) komission asetuksen (EY) N:o 2090/98 [4] liitteessä I määritelty aluksen sisäinen numero; [4] EYVL L 266, 1.10.1998, s. 27. b) aluksen nimi ja rekisteröintinumero; c) tarvittaessa aiempi lippuvaltio tai aiemmat lippuvaltiot; d) tarvittaessa kansainvälinen radiokutsutunnus; e) alustyyppi, pituus ja kapasiteetti bruttorekisteritonneina ilmaistuna; f) varustamon, kalastustoimen harjoittajan tai rahtaajan nimi ja osoite." 5) Lisätään 12 a artikla seuraavasti: "12 a artikla 1. Jäsenvaltioiden on kannustettava kaikin mahdollisin keinoin kalastajia palauttamaan mereen vahingossa saaliiksi joutuneet elävät hait ja erityisesti nuoret hait. 2. Jäsenvaltioiden on kannustettava kalastajia pois heitettyjen haiden määrän vähentämiseen." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja